**УНИВЕРЗИТЕТ ‚‚ГОЦЕ ДЕЛЧЕВ‘‘ – ШТИП**

**ЕКОНОМСКИ ФАКУЛТЕТ**

**Катедра за економија**

A picture containing calendar

Description automatically generated

**СЕМИНАРСКА РАБОТА**

**НАСЛОВ:**

**ОСНОВНИ ФИНАНСИСКИ ИЗВЕШТАИ И НИВНА ПРИМЕНА ОД УПРАВУВАЧКОТО СМЕТКОВОДСТВО**

**Ментор: Изработиле:**

**Проф. д-р Благица Колева Ана Кацурова 084106**

**Ристе Петров 084129**

***Април 2023, Штип***

**Содржина:**

**1. Вовед**

**2. Главен дел**

**2.1 Што е управување?**

**2.2 Какви управувачки одлуки постојат базирани на финансиските извештаи**

**2.3 Видови финансиски извештаи**

**2.4 Основни финансиски показатели**

**2.4.1 Показатели за анализа на профитабилноста на компанијата**

**2.4.2 Показатели за деловна активност**

**2.4.3 Показатели за анализа на ликвидноста**

**2.4.4 Показатели за солвентност/сигурност**

**2.4.5 Пазарни конекции**

**2.5 Пример за анализа на финансиски извештаи на претпријатието АД Грозд - Струмица 2020/21**

**3. Завршен дел**

**1. Вовед**

Управувањето со фирма во пазарно ориентирано стопанство и приватно сопственост над капиталот станува се покомплицирано, а посебно за раководителите кои немаат основни познавања од сметководството. Сметководството во денешното окружување станува главна алатка во ‚‚навигацијата‘‘ на фирмата. Тоа во суштина има многу инструменти кои даваат, емитираат информации кои се корисни за водење на фирмата кон поставените цели. Ако пилот не знае какви информации даваат контролните инструменти кои се корисни во кабината на авионот тешко ќе може да го управува. Слично на таа состојба се наоѓа директорот и менаџментот на фирмата. Тие не можат да ја водат истата без сметководството и без да знаат што покажуваат основните финансиски извештаи.

Финансиските извештаи претставуваат од една страна, помагало за анализа на финансиското и економското работење на фирмата а од друга страна, даваат релевантни информации за донесување на стратегиски, тактички и оперативни одлуки за опстанокот и развојот на фирмата во конкурентското окружување. Постојат неколку видови на финансиски извештаи, меѓу кои најважни: биланс на состојба, биланс на успех, извештај за парични (готовински) текови, извештај на промена на капиталот и објаснувачки забелешки.

Во овој труд се обелоденети како се користат информациите кои произлегуваат од основните финансиски извештаи и како менаџерот истите може да ги применува при донесување на стратешки, тактички и оперативни одлуки преку пример од финансиските извештаи на претпријатието АД Грозд - Струмица.

**2. Главен дел**

**2.1 ШТО Е УПРАВУВАЊЕ**

Според И. Адижез, управувањето ги опфаќа донесувањето на одлуки и нивното спроведување. Поврзано со тоа авторот истакнува:[[1]](#footnote-1) ‚‚нема добро да управувам, дури и ако одлуките ни се извонрендни, доколку истите не ги спроведуваме ефикасно. Исто така лошо ќе управуваме ако спроведуваме лоши одлуки и колку подобро така би работеле, толку полошо би ни било. Според тоа квалитетот на управување и нивно е функција на усвоени квалитетни и делотворни одлуки и нивно ефикасно спроведување‘‘. Во врска со тоа, треба да се нагласи дека одлуката е детерминирана со намера или цел која се сака да се постигне, со расположливите информации нивно разгледување, т.е. расудување на сегашната состојба на развојот и идното работење. Накратко ова би се кажало вака:

**ОДЛУКА = НАМЕРА + ИНФОРМАЦИИ + РАСУДУВАЊЕ**

Од тоа произлегува дека процесот на управување (одлучувањето е управување во потесна смисла на зборот) не може да се замисли без информации. Меѓутоа, кога се зборува за одлучувањето, вообичаено се нагласува дека процесот на донесување одлуки може да се одвива на два начина и тоа:

**1. ирационален процес,** при што одлуките се донесуваат врз основа на интуиција, пракса, и

**2. рационален процес**, при што одлуките се донесуваат врз основа на егзактни факти, знаење и информациски подлоги.

Во современиот пазар, кој подлежи на хаос и турбуленција, кога промените се многубројни и чести, тогаш е јасно дека управувањето треба да биде рационален процес. Но, често се истакнува и овој став: Одлуките треба да се засноваат на размислувања, а не на факти, затоа што во многу случаи фактот може да доведе до заблуда ако не е во прав контекст. Освен тоа, многу често може да се најдат факти кои може да оправдат нечие гледиште, дури и ако тоа гледиште е неисправно.

**2.2 КАКВИ УПРАВУВАЧКИ ОДЛУКИ ПОСТОЈАТ БАЗИРАНИ НА ФИНАНСИСКИ ИЗВЕШТАИ**

Во процесот на управување се разгледуваат следниве три нивоа на одлуки:

- **стратегиско** или највисоко ниво;

- **тактичко** или средно ниво;

- **оперативно** или најниско ниво на донесување одлуки.[[2]](#footnote-2)

*Стратегиските одлуки* се одлуки на високо ниво кои го поставуваат целокупниот правец на организацијата. Некои примери за стратешки одлуки засновани на финансиски извештаи се:

1. Одлучување за проширување на бизнисот на нов пазар или производна линија врз основа на потенцијалниот раст на приходите - измерено преку споредба на порастото на приходите во последните години во билансот на успех - и повратот на инвестиции (ROI);

2. Одлука за намалување на долговите на компанијата заради зголемување на вредноста на дивидентите;

3. Одлука за инвестирање во нови технологии или недвижнини за намалување на трошоците на долг рок.

*Тактичките одлуки* се поконкретни кои го поддржуваат стратегискиот павец на организацијата. Некои примери за тактички одлуки засновани на финансиски извештаи се:

1. Одлука за промена на ценовна стратегија за одредени производи или услуги врз основа на анализа на профитабилноста на секоја линија на производи (ваквата анализа e детерминирана од профитабилноста на индивидуални производи или производни линии врз основа на приходи, расходи и други трошоци);

2. Одлука за инвестирање во обука или тренинг програми за вработените за подобрување на продуктивноста и намалување на трошоците;

3. Одлука за изнајмување на опремата наместо целосно да се купи за да се подобри готовинскиот тек.

*Оперативни одлуки* се секојдневни одлуки кои се неопходни за одржување на работата на организацијата. Некои примери за оперативни одлуки засновани на финансиски извештаи се:

1. Одлука за купување на залихи од одреден добавувач врз основа на споредба на цените и условите за исплпата;

2. Одлука за аутсорсинг на одредени процеси или функции за намалување на трошоците.

Според горенаведеното, заклучуваме дека **менаџерите треба да ги разбираат информациите што доаѓаат од финансиските извештаи**, кога донесуваат стратешки, тактички и оперативни одлуки, **поради**:

**1. Планирање и буџетирање** - извештаите обезбедуваат важни податоци кои можат да им помогнат на менаџерите да планираат и буџетираат за иднината.

**2. Евалуација на перформансите** - извештаите можат да им помогнат на менаџерите во оценување на перформансите на различни оддели. Со споредување на проектирани бројки, менаџерите можат да ги идентификуваат областите кадешто се потребни подобрувања и да преземаат корективни мерки доколку е потребно.

**3. Инвестициски одлуки** - извештаите можат да обезбедат вредни информации за потенцијалниот поврат на инвестицијата и да ги проценат вклучените ризици.

**4. Контрола на трошоците** - извештаите им овозможуваат на менаџерите да ги идентификуваат областите кадешто трошоците можат да се намалат или контролираат.

Основните финансиски ограничувања можат да се согледат од финансиските извештаи. Преку нив, може да се заклучат сигурноста и ефикасноста кои се мерат со рентабилноста. **Билансот на состојба** дава преглед на **сигурноста во работењето** во поглед на ликвидноста, задолженоста и финансиската стабилност на фирмата, а **билансот на успех** овозможува преглед на **ефикасноста или успешноста** .т.е профитабилноста во работењето. За оценка на ефикасноста во работењето основна подлога ќе биде извештајот за добивката, но ќе се користат и одредени податоци од билансот на состојбата.

**2.3 ВИДОВИ ФИНАНСИСКИ ИЗВЕШТАИ**

За оцена за управувањето со работата на некоја фирма, потребна е адекватна информациска подлога. Значаен дел на такви информации се генерираат во финансиските извештаи. Класификацијата на финансиските извештаи е прикажана на сликата:

**ФИНАНСИСКИ ИЗВЕШТАИ**

**Извештај за паричните текови**

**Извештај за промени во капиталот/главнината**

**Биланс на успех**

**Биланс на состојба**

Сите овие извештаи се меѓусебно поврзани и усмерени едни кон други. Како што дел од податоците од билансот на успех што се користат при составување на извештајот за паричните текови (на пр. се користи нето добивката и трошоците при пресметка на оперативната добивка). Некои имаат статичен карактер - билансот на состојба бидејќи прикажуваат ситуација во одреден временски момент, а други прикажуваат промени на економските категории во одреден период и затоа имаат динамичен карактер - билансот на успех. Без разлика, сите заедно зборуваат за ‚‚здравствената состојба‘‘ на претпријатието.

***Билансот на состојба*** ја прикажува финансиската состојба (меѓусебен однос на имотот - средствата, обврските и капиталот) на едно претпријатие. Билансот на состојба се составува во вид на двостран преглед, во кој средствата (активата) се искажуваат на левата, а капиталот и обврските (пасивата) на десната страна (двострана форма, која не се користи во практиката) или во вид на извештајна форма, во која средствата (активата) ѝ претходат на капиталот и обврските (пасивата) на компанијата.

Елементите кои се директно поврзани со мерењето на финансиската состојба во овој извештај се средствата, обврските и капиталот. Од тука и основната сметководствена равенка која ја покажува билансната рамнотежа:

**СРЕДСТВА = ОБВРСКИ + КАПИТАЛ**

**Средство** е ресурс контролиран од страна на деловниот објект како резултат на минати настани и од кој се очекува прилив на идни економски користи. **Обврска** е сегашна облигација на деловниот субјект која произлегува од минати настани чиешто подмирување се очекува да резултира во одлив на ресурси кои содржат економски користи од деловниот субјект. **Капитал (главнина)** е остаток на учество во средствата на деловниот субјект по одземањето на сите негови обврски.[[3]](#footnote-3)

Овој извештај покажува колку деловниот субјект има и колку должи.

***Билансот на успех*** го покажува не/успехот во работењето на деловниот субјект за одреден временски период (најчесто една календарска година). Елементите кои се директно поврзани со мерењето на успешноста при работењето во Билансот на успех се приходите и расходите:

**ПРИХОДИ - РАСХОДИ = ДОБИВКА/ЗАГУБА**

**Приход** е зголемување на економската корист во текот на пресметковниот период во вид на приливи - зголемување на средствата, или намалување на обврските, кои резултираат во зголемување на главнината, освен оние кои се однесуваат на придонесите од учесниците во главнината. **Расход** е намалување на економската корист во текот на пресметковниот период, во вид на одливи - намалување на средства, или правење на обврски кои резултираат во намалување на главнината, освен оние кои се однесуваат на учесниците во главнината. **Добивка/загуба** е резултат од работењето, пресметан вз основа на остварените приходи и расходи во извештајниот период.[[4]](#footnote-4)

***Извештај за парични текови*** претставува преглед на сите парични приливи и одливи за одреден временски период кои произлегуваат од оперативните, финансиските и инвестиционите активности на компанијата. Со овој извештај се дообајснуваат настанатите промени во Билансот на состојба и се надополнуваат податоците и информациите од Билансот на успех. Во него се класифицирани следниве активности:

- **парични текови од оперативни (деловни) активности** се главни кои му генерираат приходи на деловниот субјект и од други кои не се инвестициони или финансиски;

- **парични текови од инвестициони (вложувачки) активности** се стекнувања и отуѓувања на нетековните средства и други вложувања кои не се вклучени во паричните еквиваленти;

- **парични текови од финансиски активности** резултираат во промени на големинатата и структурата на сопствениот капитал и позајмувањата на компанијата.

Паричните еквиваленти се чуваат со цел да се излезе во пресрет на краткорочните парични обврски. **Единствено Извештајот за парични текови се изготвува врз основа на принципот на наплатена реализација, а не врз основа на принципот на фактурирана реализација**.

**Извештај за промени во капиталот** се прикажани добивката/загубата за периодот, износот на дивиденди во текот на периодот како и износот по акција.

Откако ги објаснивме четирите основи финансиски извештаи, во продолжение ќе се наведат примери за тоа како (и зошто) менаџерите треба да ги разбираат информациите добиени од финансиските извештаи.

**2.4 ОСНОВНИ ФИНАНСИСКИ ПОКАЗАТЕЛИ**

Финансиските показатели се релативна големина, однос на две или повеќе избрани нумерички вредности земени од финансиските извештаи на компаниите. Тие се користат за оцена на целокупната финансиска и оперативна состојба на компаниите. Тие можат да бидат изразени во децимален број како на пример 1,5 или во процент (х100).

Вредностите кои се користат при пресметување на финансиските показатели се земаат од финансиските извештаи, како Билансот на состојба, Билансот на успех, а понекогаш и Извештајот за парични текови.

Преку разбирање на информациите од финансиските извештаи менаџерите донесуваат финансиски одлуки, согледуваат кои функции или одделенија бараат подобрување, дали вредноста на дивидендата се намалила или зголемила во однос на минати периоди, согледување на финансиските перформанси за да го процени текот на остварувањето на поставените цели итн.

Финансиските показатели се категоризирани според финансискиот аспект кој се мери со показателот:

**Показатели за анализа на профитабилноста на компанијата**

- бруто профитна маржа (Gross Profit Margin);  
- оперативна профитна маржа (Operating Profit Margin);  
- нето профитна маржа (Net Profit Margin);  
  
- EBITDA;  
- ЕBIT

**Показатели за деловна активност**

- обрт на вкупни средства (Asset Turnover Ratio);  
- обрт на залихи (Inventory Turnover Ratio);  
- обрт на побарувањата   
- просечен период на наплата;  
- обрт на основни средства (Fixed Asset Turnover Ratio);

**ФИНАНСИСКИ ПОКАЗАТЕЛИ**

**Показатели за солвентност/сигурност**

- вкупна задолженост (Debt to Assets);  
- показател на долг - сопствен капитал (Debt to Equity Ratio);  
- показател на покриеност на камата (Interest cover Ratio);  
  
- показател на покриеност на камата со оперативен приход;  
- показател за покритие на средства

**Показатели за анализа на ликвидноста**  
- стапка на тековна ликвидност (Current Ratio);  
- стапка на моментална (забрзана) ликвидност (Quick Ratio);  
- работен капитал (Working Capital);  
- стапка за запишан капитал (Shareholder Equity ratio)

**Пазарни конекции**  
- ROA;  
- ROE;  
- добивка по акција  
- дивиденден принос/ дивиденда по акција;  
- стапка на исплата на дивиденда (Dividend Payout);

**2.4.1 Показатели за анализа на профитабилноста на компанијата** даваат информација за тоа кои фактори придонесуваат за остварување на добивката.

Овој показател го покажува секој остварен денар продажба кој останува по одземање на производствените трошоци. Тој е под влијание на промените во обемот на продажба, промените во продажната цена и промените во производствените трошоци. Повисока бруто профитна маржа може да значи попрофитабилно работење на компанијата но, доколку тоа е постигнато преку зголемување на продажните цени може да ја доведе во прашање конкурентноста на компанијата, што ќе резултира со опаѓање на обемот на продажба и во крајна линија да го загрози опстанокот на компанијата.

Оперативната профитна маржа е под влијание на истите фактори како и бруто профитната маржа, плус оперативни трошоци како што се: трошоци за закуп, за огласи, за покривање ненаплатливи заеми и сл.[[5]](#footnote-5)

Вредноста на нето профитната маржа е една од највлијателните показатели бидејќи таа покажува колку компанијата е успешна во конвертирање на приходите во профит достапен за акционерите.

ЕBITDA (Earnings before interest, taxes, depreciation and amortization) се користи при анализа и споредба на профитабилноста помеѓу различни претпријатија и е понов коефициент што менаџерите почнаа да ја користат. EBITDA претставува замена за пресметка на другите коефициенти за добивка и приход. Информациите потребни за нејзина пресметка се вклучени во Билансот на успех.

Пресметката на EBITDA е само првиот чекор. Следниот е да се утврди дали пресметаната EBITDA одразува добра профитабилна состојба или не. Компаниите користат различни мерки за да ја проценат EBITDA а меѓу поважната е EBITDA маржата . Ако EBITDA маржата е поголема од EBITDA маржата на други бизниси, тоа покажува дека фирмата има поголем потенцијал за раст. Еве со пример:

|  |  |  |  |
| --- | --- | --- | --- |
|  | ЕBITDA | Вкупен приход | EBITDA маржа |
| Компанија А | $650.000 | $7.000.000 | 9,3% |
| Компанија Б | $600.000 | $6.000.000 |  |

И покрај тоа што компанијата А има помала EBITDA во споредба со компанијата Б, таа има помала EBITDA маржа од EBITDA маржата на компанијата Б што укажува дека има повисок потенцијал за раст и поперспективна иднина од компанијата Б.[[6]](#footnote-6)

EBIT (Earnings before interest and taxes) е слина што и EBITDA само што не ги зима предвид амортизацијата. Нејзината важност се согледува во тоа што не ги зима предвид индиректните трошоци како што се даноците и каматите, туку покажува колку заработува бизнисот од неговите основни операции.

**2.4.2 Показателите за деловна активност**, познати и како показатели на обрт, ја покажуваат брзината со која компанијата остварува обрт на побарувањата, залихите, долгорочните средства или вкупните средства.

Показалецот за обрт на вкупните средства укажува на пример, ако компанијата генерира повеќе продажба со поалку средства, тоа значи дека компанијата има повисок коефициент на обрт, кој покажува дека станува збор за компанија која ефикасно ги користи своите средства. Оваа информација е потребна за менаџерите за да преземат чекори за намалување на трошоците или за одржливоста на компанијата на долг рок. Како алтернатива на овој показалец се јавува показалецот за обрт на основни средства.

Во продолжение е прикажан пример за овој показател:[[7]](#footnote-7)

|  |  |  |
| --- | --- | --- |
| Хипопетичка пресметка на показателот за обрт на вкупни средства на компанија АБЦ | | |
|  | 201Х (мината година) | 201Х (Тековна година) |
| Вкупни приходи | $1.000.000 | $1.500.000 |
| Пари и парични еквиваленти | $50.000 | $60.000 |
| Побарувања | $30.000 | $40.000 |
| Залихи | $95.000 | $100.000 |
| Нетековни (долгорочни средства), нето | $800.000 | $940.000 |
| Вкупни средства | $975.000 | $1.140.000 |

Според наведените податоци, стапката на обрт на вкупните средства за тековната година за компанијата АБЦ изнесува:

Toa значи дека за секој долар средствата со кои располага, компанијата АБЦ генерира $1.42 приход.

Показалецот за обрт на залихите покажува кои производи имаат ‚‚брз излез‘‘ односно колку добро се продава одреден производ. Ако бројката се движи помеѓу 5 и 10 тоа значи дека компанијата ги продава и надополнува залихите на секои 1-2 месеци.[[8]](#footnote-8)

Стапката на обрт на побарувања пресметува колку добро компанијата управува со нејзините побарувања. На пример, ако продажбата изнесува $10.000.000 во годината, просечното салдо во ставката 120 изнесува $500.000, нејзиниот коефициент на обрт на побарувањата ќе изнесува 20. Тоа значи дека компанијата ги свртнува 10 пати просечно побарувањата во текот на годината, односно просечниот период на наплата е 18 дена.[[9]](#footnote-9)

Мерило за просечениот број на денови потребни да се наплатат побарувањата од купувачите. Во практика се смета дека прифатливиот износ е 30 дена. Ако во просек, купувачите на компанијата ѝ ги исплаќа побарувањата во рок од 30 дена, тогаш тоа би значело дека ефикасно ги собирате сметките. Ако е повисоко од 30 дена, тоа може да значи дека има проблеми со наплатата на нејзините сметки, а исто така може да укаже на проблеми со готовинскиот тек.

овој коефициент индицира мерење на оперативните перформанси. Повисокиот коефициент на обрт на основни средства покажува дека компанијата ефикасно користела инвестиции во основните средства за да генерира продажба.

**2.4.3 Показатели за анализа на ликвидноста** ја мерат способноста на компанијата да ги плати своите краткорочни обврски во рокот во кој доспеваат.

Со овој показател се утврдува дали краткорочните средства на компанијата (пари, парични еквиваленти, хартии од вредност, побарувања, залихи) се доволни за да се исплатат краткорочните обврски (сметки, краткорочни долгови, даноци, пресметани трошоци). Нумеричкиот податок треба да изнесува 2. Ако стапката на тековна ликвидност изнесува 2 тоа значи дека компанијата има двапати повеќе тековни средства од оние кои ѝ се потребни за подмирување на тековните обврски во текот на годината.

Оваа стапка е построга во поглед на испитување на ликвидноста.

Коефициентот, или показателот, на запишан капитал (уште познат и како коефициент на акционерски капитал) покажува колкав дел од средствата се генерирани со издавање на акции наместо со преземање долг. Колку е помал резултатот или процентот, толку повеќе долг користи компанијата за да плати за своите средства. На пример,[[10]](#footnote-10) ова ни покажува дека компанијата има финансирано 75% од своите средства со акционерскиот капитал, што значи само 25% се финансирани од долг.

**2.4.4 Показатели за солвентност/сигурност,** ја покажуваат целокупната позиција на задолженост на компанијата и начинот на финансирање на нејзиното работење. Oд овде доколку показателот долг-сопствен капитал се зголемува тоа значи дека компанијата повеќе е финансирана од страна на доверителите, отколку од сопствените финансиски извор што може да биде опасен тренд. Во овој случај, менаџерот може да одлучи туѓите средства да ги инвестира во активности во кои би имал потенцијален поврат на инвестициите преку кои ќе ги подмири долговите спрема доверителите. Ако стапката на вкупна задолженост е 0,5 тоа значи дека половина од расположливите средства се финансирани од надворешен долг. Понатаму, ако показателот за покриеност на каматата е под 1 тоа значи дека компанијата не генерира доволно приходи за да ги покрие трошоците за камати. Додека показалецот за покриеност на каматата со готовински тек е многу подобра мера која го преставува готовинскиот тек од операциите кој може да се преземе од Извештајот за готовински текови.[[11]](#footnote-11)

**2.4.5 Пазарни конекции**

Покрај основните финансиски показатели, менаџерот пред да донесе стратешка одлука, на пример за инвестирање во освојување нови пазарни подрачја, аквизиции или мерџери и сл., треба да ги процени: стапката на принос на сопствениот капитал ROE и стапката на принос на вкупните средства:

ROE е мерка за финансиското работење а ROA е вид на коефициент на инвестицијата. Повисокиот коефициент ROE означува дека бизнисот работи добро бидејќи генерира висок износ на профит, а ROA е мерка за мерење колку профит генерира бизнисот со бројот наа вкупните средства инвестирани во бизнисот. Информациите за пресметка на овие стапки се согледуваат во Билансот на успех. Пример за ROE, ако изнесува 0,20 или 20% тоа значи дека за секој долар од сопствениот капитал, компанијата остварила 20 центи нето приход. Пример за ROA, ако изнесува 0,10 или 10% тоа значи дека за секој долар инвестиција, компанијата генерира 10 центи нето приход.

Стапката на исплата на дивиденди е односот на вкупниот износ на дивиденди исплатени на акционерите во однос на нето приходот на компанијата. Тоа е процентот на заработка исплатена на акционерите преку дивиденди. Износот што не им се плаќа на акционерите го задржува компанијата за да го отплати долгот или да го реинвестира во основните операции.

**2.5 Пример за анализа на финансиски извештаи на претпријатието АД Грозд - Струмица 2020/21**  
а) *Биланс на состојба*

|  |  |  |  |
| --- | --- | --- | --- |
|  | | | |
| Тековни средства | Ред број | 2021 | 2020 |
| 4 Залиха | 1 | 67.001 | 57.103 |
| 2 Побарувања од купувачи | 2 | 52.846 | 58.361 |
| 3 Останати побарувања | 3 | 2.196 | 2.124 |
| 5 Краткорочни финансиски средства | 4 | 1.415 | 4.148 |
| 1 Пари и парични еквиваленти | 5 | 65.543 | 23.710 |
| 6 АВР | 6 | 0 | 0 |
| Тековни средства | 100 | 189.001 | 145.446 |
|  | | | |
| Постојани средства | Ред број | 2021 | 2020 |
| Нематријални средства | 1 |  |  |
| Матријални средства (2.1+2.2+2.3+2.4) | 2 |  |  |
| Недвижност | 2,1 | 129.046 | 133.805 |
| Опрема | 2,2 | 57.852 | 65.193 |
| Остананати матријални средства | 2,4 | 7.944 | 2.430 |
| Долгорочни финансиски средства (4.1+4.2+4.3+4.4+4.5) | 4 | 295.233 | 295.234 |
| Вкупно постојани средства | 100 | 490.075 | 496.662 |
|  |  |  |  |
| Вкупно актива | 100 | 679.076 | 642.108 |

|  |  |  |  |
| --- | --- | --- | --- |
|  | | | |
| Тековни обврски | Ред број | 2021 | 2020 |
| 1 Обврски спрема добавувачи и останати обврски | 1 | 25.266 | 13.344 |
| 2 Обврски спрема државата | 4 | 2.917 | 2.749 |
| 3 Обврски за краткорочни обврски | 5 | 1.303 | 1.232 |
| 4 Обврски за краткорочни кредити и хартии од вредност | 2 | 5.324 | 15.379 |
| 5 Краткорочни резервирања | 3 | 556 | 556 |
| 6 ПВР | 6 | 0 | 0 |
| 7 Обврски по основ на нетековни средства (или групи за отуѓување) кои се чуваат за продажба и прекинати работења | 7 | 0 | 0 |
| 900 Тековни обврски | 100 | 35.366 | 33.260 |
|  |  |  |  |
| Постојани обврски | Ред број | 2021 | 2020 |
| Долгорочни обврски | 100 | 0 | 0 |
|  |  |  |  |
| Капитал | Ред број | 2021 | 2020 |
| Основна главнина и ревалоризациони резерви | 1 | 116.139 | 116.139 |
| Вкупно Резерви | 2 | 27.820 | 27.820 |
| Ревалоризирани Резерви | 2,1 | 27.564 | 27.564 |
| Задолжителна Резерва | 2,2 | 256 | 256 |
| Акумулирана добивка/загуба | 3 | 464.888 | 439.115 |
| Малцински удел | 4 | 0 | 0 |
| Добивка/Загуба за деловната година | 5 | 33.450 | 25.772 |
| Вкупно капитал | 100 | 642.297 | 608.846 |

|  |  |  |
| --- | --- | --- |
| Вкупно пасива | 677.663 | 642.106 |

|  |  |  |  |  |  |
| --- | --- | --- | --- | --- | --- |
| *б) Биланс на успех (во 000 денари)* | | | | 2021 | 2020 |
|  | | | |  |  |
| **Бруто Приходи** | | | | **248.671** | **219.858** |
| Приходи од продажба на добра и услуги во земјата | | | | 216.599 | 195.713 |
| Приходи од продажба на добра и услуги во странство | | | | 32.072 | 22.975 |
| Приходи од продажба на материјали, резервни деловии отпадоци | | | | 0 | 1.170 |
| **Трош за произ/наб.** | | | | **188.920** | **171.365** |
| Трошоци за суровини и матријали (производство) | | | | 126.489 | 104.860 |
| Трошоци за енергија (за производство) | | | | 8.248 | 7.129 |
| Трошоци за резевни делови и матријали (производство) | | | | 717 | 495 |
| Набавна вредност на продадени добра (стоки) | | | | 19.968 | 23.807 |
| Набавна вредност на продадени материјали, резервни делови и отпадоци | | | | 0 | 1.117 |
| Услуги со карактер на матријални трошоци | | | | 13.512 | 13.948 |
| Трошоци за вработени | | | | 19.986 | 20.009 |
| **Бруто Добивка (COGS)** | | | | **59.751** | **48.493** |
| Трошоци за матријали (Sales, R&D, Admin) | | | | 0 | 8 |
| Трошоци за услуги со карактер на матријални трошоци | | | | 25.760 | 28.892 |
| Трошоци за вработени – продажба, истражување и развој, администрација | | | | 1.064 | 911 |
| **Оперативни трошоци** | | | | 26.824 | 29.811 |
| **Оперативна добивка (EBITDA)** | | | | **32.927** | **18.682** |
| Амортизација | | | | 14.457 | 14.539 |
|  | | | |  |  |
| Приходи од финансирање | | | | 346 | 0 |
| Приходи на основ позитивни курсни разлики | | | | 106 |  |
| Останати финансиски приходи | | | | 240 |  |
| Расходи од финансирање | | | | 199 | 456 |
| Расходи врз основа на камати од работењето со неповрзани друштва | | | | 133 | 114 |
| Расходи врз основа на негативни курсни разлики | | | | 66 | 342 |
| **Добивка од финан.** | | | | 147 | -456 |
|  | | | |  |  |
| **Приходи од други текови** | | | | 18.418 | 15.497 |
| Приходи од вредносно усогласување на матријални средства | | | |  | 221 |
| Приходи од вредносно усогласување на останати матријални средства | | | | 37 | 0 |
| Приходи од вредносно усогласување на залихи | | | | 874 | 57 |
| Приходи од наплатени отпишани побарувања и приходи од отпис на обврските | | | |  | 210 |
| Останати приходи од работењето | | | | 388 | 106 |
| Капитализирано сопствено производство и услуги | | | | 17.119 | 14.903 |
| **Расходи од други текови** | | | | 8.822 | 203 |
| Останати расходи од работењето | | | | 4.630 | 203 |
| Вредносно усогласување (обезвреднување) на долгорочни побарувања,деп и сл | | | | 4.192 |  |
| Добивка од други текови | | | | 9.596 | 15.294 |
|  | | | |  |  |
| Добивка пред даночење (EBT) | | | | 42.670 | 33.520 |
| Даноци | | | | 3.607 | 2.847 |
| Нето добивка/Профит | | | | 39.063 | 30.673 |
| Ефек. Даночна стапка | | | | 8,45% | 8,49% |
|  | 2021 | 2020 |
| Профитабилниост | | |
| Бруто Маржа |  |  |
| Оперативна маржа |  |  |
| ЕБИТДА |  |  |
| ЕБТ |  |  |
| Профитна маржа |  |  |
| Пазарни конекции | | |
| ROA |  |  |
| ROE |  |  |
| Добвика по акција |  |  |

*в) Извештај за готовински текови*

|  |  |  |  |  |  |  |  |
| --- | --- | --- | --- | --- | --- | --- | --- |
| Ставка | 2022 | | 2021 | | Ставка | Удели | |
| Оперативни текови | | | | | Оперативни текови | | |
| Нето добивка/загуба | 33.451 | | 25.773 | | Нето добивка/загуба | 59,03% | 1530,46% |
|  | | | | |  | | |
| Амортизација | 14.457 | | 14.539 | | Амортизација | 25,51% | 863,36% |
| Оштетување на сред. и рез. |  | |  | | Оштетување на сред. и рез. | 0,00% | 0,00% |
| Залихи | -9.900 | | -12.374 | | Залихи | -17,47% | -734,80% |
| Поб. на купувачите | 5.986 | | 9.158 | | Поб. на купувачите | 10,56% | 543,82% |
| Поб. за издад. аванси |  | |  | | Поб. за издад. аванси | 0,00% | 0,00% |
| Останати кратк. поб. | -671 | |  | | Останати кратк. поб. | -1,18% | 0,00% |
| АВР | 235 | | -235 | | АВР | 0,41% | -13,95% |
|  | | | | |  | | |
| Обврски кон добав | 11.934 | | -35.279 | | Обврски кон добав | 21,06% | -2094,95% |
| Обврски за при. аванси | 945 | | -1.258 | | Обврски за при. аванси | 0 | -1 |
| Останати кратк обв. | 223 | | 1.360 | | Останати кратк обв. | 0 | 1 |
| ПВР | 3 | |  | | ПВР | 0 | 0 |
| Рас./при од камати |  | |  | | Рас./при од камати | 0 | 0 |
|  | | | | |  | | |
| Дивиденди | 0 | | 0 | | Дивиденди | 0 | 0 |
| Расходи за платен данок | 0 | | 0 | | Расходи за платен данок | 0 | 0 |
| Капитална доб/заг од осн. | 0 | | 0 | | Капитална доб/заг од осн. | 0 | 0 |
| Капитална доб/заг од вло. | 0 | | 0 | | Капитална доб/заг од вло. | 0 | 0 |
| Ост. Парични при/одл. Од оперативни текови | 0 | | 0 | | Ост. Парични при/одл. Од оперативни текови | 0 | 0 |
| Нето прилив/одлив | 56.663 | | 1.684 | | Нето прилив/одлив | 2 | 1 |
| Коментари | | | | | Коментари | | |
|  |
|  |
|  |
|  |
|  |
|  |
|  |
| Инвестициони активности | | | | | Инвестициони активности | | |  |
| Набавка на недвижности, постројки, опрема, нематријални средства | -7.872 | | -2.125 | | Набавка на недвижности, постројки, опрема, нематријални средства | 98,68% | 100,00% |  |
| Продажба на недвижности, постројки, опрема, нематријални средства |  | |  | | Продажба на недвижности, постројки, опрема, нематријални средства | 0,00% | 0,00% |  |
| Приливи од пордажба на хартии од вредност |  | |  | | Приливи од пордажба на хартии од вредност | 0,00% | 0,00% |  |
| Одливи за купување на хартии од вредност |  | |  | | Одливи за купување на хартии од вредност | 0,00% | 0,00% |  |
| Аванси и заеми дадени на други лица (освен фин. институции) |  | |  | | Аванси и заеми дадени на други лица (освен фин. институции) | 0,00% | 0,00% |  |
| Приливи од наплата на дадени аванси и заеми на други лица (освен фин. институции) |  | |  | | Приливи од наплата на дадени аванси и заеми на други лица (освен фин. институции) | 0,00% | 0,00% |  |
| Kраткорочни фин. Средства | -105 | |  | | Приливи/ одливи од камати | 1,32% | 0,00% |  |
| Приливи/ одливи од дивиденди |  | |  | | Приливи/ одливи од дивиденди | 0,00% | 0,00% |  |
| Останати приливи и одливи од инвестициони активности |  | |  | | Останати приливи и одливи од инвестициони активности | 0,00% | 0,00% |  |
| Нето прилив/одлив | -7.977 | | -2.125 | | Нето прилив/одлив | -21,17% | -80,19% |  |
| Финансиски активности | | | | | Финансиски активности | | |  |
| Приливи преку издавање на сопственички хартии од вредност |  | |  | | Приливи преку издавање на сопственички хартии од вредност | 0 | 0 |  |
| Исплати поради враќање на заеми | -11.000 | | 3.091 | | Исплати поради враќање на заеми | 1 | 1 |  |
| При. од издадени дол. хартии од вредност и кредити |  | |  | | При. од издадени дол. хартии од вредност и кредити | 0 | 0 |  |
| Стекнување на мал. Интерес |  | |  | | Стекнување на мал. Интерес | 0 | 0 |  |
| Исплатена дивиденда |  | |  | | Исплатена дивиденда | 0 | 0 |  |
| Откуп/прод. на соп. акции |  | |  | | Откуп/прод. на соп. акции | 0 | 0 |  |
| Нам. на обвр. за фин. лизинг |  | |  | | Нам. на обвр. за фин. лизинг | 0 | 0 |  |
| Нето прилив/одлив | -11.000 | | 3.091 | | Нето прилив/одлив | -0 | 1 |  |
| Нето парична промена | | | | |
| Пари на почеток на годината | | 27.686 | | 25.209 |
| Парична промена | | 37.686 | | 2.650 |
| Пари на крај од годината | | 65.372 | | 27.859 |

*г) Извештај на промена на капитал* 

*Забелешки*



Забелешки за Биланс на успех

**3. Завршен дел**

Финансиските извештаи се прегледи кои го опфаќаат целокупното работење на компанијата. Процесот на анализа и примена на информациите на финансиските извештаи при донесување на одлуки од страна на управниот менаџер, може да помогне во порационално, поефикасно и поефективно следење на текот на извршување на одлуките што се донесени врз основа на фактите што произвлегуваат од нив. Еден од начините за примена на основните финансиски извештаи во управувачкиот менаџмент е преку процена на различни финансиски показатели од доменот на профитабилноста, деловната активност, ликвидноста и финансиската стабилност.

Kaко заклучок, менаџерите треба да имаат знаење за финансиските извештаи бидејќи истите обезбедуваат критички информации за финансиското ‚‚здравје‘‘ и перформанси на компанијата. Менаџерите кои се способни да читаат, анализираат и толкуваат финансиски извештаи можат да донесат поинформирани одлуки за буџетирање, инвестирање и стратешко планирање. Тие, исто така, можат да ги идентификуваат областите кадешто компанијата работи добро и областите во кои треба да се подобри. Дополнително, познавањето на финансиските извештаи може да им помогне на менаџерите ефективно да комуницираат со другите засегнати страни, како што се: инвеститорите, доверителите и ревизорите. Генерално, финансиските извештаи се суштинска алатка за менаџерите ефикасно да управуваат со ресурсите на нивната компанија и да донесуваат информирани одлуки за нејзиниот иден успех.

**Користена литература**

1. Менаџмент, Бобек Шуклев

2. The interpretation of financial statements, Benjamin Graham и Spenser B. Meredit

3. Ревизија (теоретски и практични аспекти), доц. д-р Јанка Димитрова

4. Магистерски труд, Грозда Костадинова, 2014

5.Финансиска анализа како методолошки инструмент за оцена на финансиската стабилност и успешност на компаниите, доц. д-р Оливера Ѓорѓиева-Трајковска

6. https://www.extensiv.com/blog/good-inventory-turnover-ratio

1. Upravljanje promenama, Isak Adizes, 1989 [↑](#footnote-ref-1)
2. *Менаџмент*, Бобек Шуклев, 2013 [↑](#footnote-ref-2)
3. Benjamin Graham I Spenser B. Meredit, *The interpretation of financial statements*, 1937 [↑](#footnote-ref-3)
4. Доцент д-р Јанка Димитрова, Ревизија (теоретски и практични аспекти), Штип 2013 [↑](#footnote-ref-4)
5. Доцент д-р Оливера Ѓорѓиева-Трајковска, *Финансиската анализа како методолошки инструмент за оценка на финансиската стабилност и успешност на компаниите*, стр. 19-41 [↑](#footnote-ref-5)
6. https://windes.com/the-importance-of-the-ebitda-calculation-in-business-valuation/#:~:text=What%20is%20EBITDA%3F,earnings%2C%20revenue%2C%20and%20income [↑](#footnote-ref-6)
7. Магистерски труд, Грозда Костадинова, Штип, 2014 [↑](#footnote-ref-7)
8. https://www.extensiv.com/blog/good-inventory-turnover-ratio [↑](#footnote-ref-8)
9. 360 или 365 денови во годината се делат со добиениот коефициент со што го добиваме износот од 36 дена [↑](#footnote-ref-9)
10. www.investopedia.com [↑](#footnote-ref-10)
11. Магистерски труд, Грозда Костадинова, Штип, 2014, стр. 40-73 [↑](#footnote-ref-11)